
Primăria Municipiului Timişoara

DIRECŢIA DEZVOLTARE                                                   Dr.ing. Gheorghe CIUHANDU

Nr. SC 2011 –
REFERAT
privind aprobarea concesionării prin licitaţie publică deschisă a unei parcele de 5.000 mp, 

în vederea realizării unei unităţi industriale sau de servicii de logistică

în Parcul Industrial Freidorf, Timişoara

În vederea atragerii investiţiilor străine din domeniul producţiei şi a serviciilor aferente, precum şi pentru sporirea numărului de locuri de muncă - măsuri care vor potenţa dezvoltarea economică locală, în conformitate cu Hotărârea Consiliului Local al Municipiului Timişoara nr. 220/1999, a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi este înscris în C.F. nr. 4252 Freidorf, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a, cu suprafaţa totală de 47 ha. şi 9015 mp.  şi având ca proprietar Municipiul Timişoara.
Terenul în cauză are asigurate toate utilităţile (apă, canal, electricitate, gaze naturale, telefonie), iar pentru a creşte atractivitatea faţă de investitori, preţul de pornire al licitaţiei este promoţional - practică utilizată în mod curent în lume pentru atragerea investitorilor străini.
Terenul se concesionează pe o perioadă de 49 de ani cu posibilitatea de prelungire pentru încă 24,5 ani.
Societatea Comercială SCOTTIO SRL solicită concesionarea unui teren în suprafaţă de 5.000 mp în Parcul Industrial Freidorf, după cum se precizează în scrisoarea de intenţie anexată, menţionând necesitatea concesionării spaţiului pentru construirea unei hale de depozitare şi producţie în vederea dezvoltării activităţii de construcţii şi comerţ a firmei, care deţine în prezent un număr de 55 de angajaţi.
În prezent, există disponibilă o parcela de teren cu suprafaţa solicitată, respectiv parcela înscrisă în C.F. nr. 424349, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/2.
Licitaţia se va desfăşura în conformitate cu prevederile O.U.G nr. 54/2006 privind regimul contractelor de concesiune de bunuri proprietate publică, precum şi a prevederilor H.G. nr. 168/2007 pentru aprobarea normelor metodologice de aplicare a O.U.G. nr. 54/2006 privind regimul contractelor de concesiune a bunurilor proprietate publică şi cu respectarea menţiunilor cuprinse în Caietul de Sarcini al concesiunii.

Menţionăm faptul că scoaterea din circuitul agricol şi operarea în Cartea Funciară se vor face ulterior licitaţiei, pe cheltuiala concesionarului.

Activităţile propuse sunt în concordanţă cu prevederile Planului Urbanistic General al Municipiului Timişoara.
Având în vedere aspectele menţionate mai sus;

Având în vedere solicitarea companiei SC SCOTTIO SRL;
În baza dispoziţiilor O.U.G. nr. 54/2006 privind regimul contractelor de concesiune de bunuri proprietate publică, precum şi a prevederilor H.G. nr. 168/2007 pentru aprobarea normelor metodologice de aplicare a O.U.G. nr. 54/2006 privind regimul contractelor de concesiune a bunurilor proprietate publică.
În conformitate cu prevederile Legii nr. 50/1991 privind autorizarea executării lucrărilor de construcţii, republicată;

În conformitate cu prevederile art. 36 alin (2), lit. c) şi alin. 5, lit. a) din Legea administraţiei publice locale nr. 215/2001, republicată
Propunem:
1. Aprobarea concesionării prin licitaţie publică deschisă a unei parcele de teren din Parcul Industrial Freidorf Timişoara, respectiv parcela înscrisă în C.F. nr. 424349, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/2, în suprafaţă de 5.000 mp, în vederea realizării unei unităţi industriale sau de servicii de logistică în Parcul Industrial Freidorf, Timişoara. Operarea în Cartea Funciară, se va face ulterior licitaţiei, pe cheltuiala concesionarului. Terenul este proprietatea Municipiului Timişoara şi se află în administrarea Consiliului Local.
2. Autorizaţia de construire se va obţine în termen de maxim 12 luni de la data încheierii contractului de concesiune, iar finalizarea lucrărilor autorizate se va realiza în termen de 12 luni de la data obţinerii Autorizaţii de Construire, cu posibilitate de prelungire conform prevederilor legale. Nerespectarea condiţiilor de mai sus duce la rezilierea contractului de concesiune.
3. Aprobarea Studiului de Oportunitate (Anexa 1) şi a Caietului de Sarcini (Anexa 2) pentru concesionarea prin licitaţie publică deschisă a unei parcele de teren în suprafaţă de 5.000 mp, descrisă mai sus, în vederea realizării unei unităţi industriale sau de servicii de logistică în Parcul Industrial Freidorf, Timişoara.

 4. Aprobarea instrucţiunilor pentru ofertanţi pentru concesionarea unei parcele de teren în suprafaţă de 5.000 mp, în vederea realizării unei unităţi industriale sau de servicii de logistică în Parcul Industrial Freidorf (Anexa 3) şi a contractului de concesiune (Anexa 4).

